ಸಾರಿಗೆ ನೌಕರರ ಮುಷ್ಕರದ ನಡುವೆಯೂ ವಿರಳ ಸಾರಿಗೆ ಬಸ್ಗಳ ಸಂಚಾರ : ಬಸ್ ಗಳಿಲ್ಲದೇ ಪ್ರಯಾಣಿಕರ ಪರದಾಟ ಬೆಂಗಳೂರು : ರಾಜ್ಯದಲ್ಲಿ ಸಾರಿಗೆ ನೌಕರರ ಮುಷ್ಕರ ಇಂದಿಗೆ ನಾಲ್ಕನೇ ದಿನಕ್ಕೆ ಕಾಲಿಟ್ಟಿದೆ. ಕಳೆದ ನಿನ್ನೆ ಸಾರಿಗೆ ಸಚಿವರೊಂದಿಗೆ ಸಂಧಾನ ಯಶಸ್ವಿಯಾಗೇ ಬಿಟ್ಟಿತು ಎನ್ನುವ ಕೊನೆಯ ಹಂತದಲ್ಲಿ, ವಿಫಲಗೊಂಡಿತ್ತು. ಹೀಗಾಗಿ ಇಂದು ಕೂಡ ನೌಕರರ ಮುಷ್ಕರ ಮುಂದುವರೆದಿದೆ. ಇದರಿಂದಾಗಿ ಸಾರಿಗೆ ಬಸ್ ಗಳು ಇಂದು ಕೂಡ ರಸ್ತೆಗಳಿದಿಲ್ಲ. ರಾಜ್ಯಾಧ್ಯಂತ ಇಂದ ಕೇವಲ 670 ಬಸ್ ಗಳು ಸಂಚಾರ ಆರಂಭಿಸಿವೆ. ಹೌದು.. ರಾಜ್ಯದಲ್ಲಿ ಸಾರಿಗೆ ನೌಕರರ ಮುಷ್ಕರ ಇಂದು ನಾಲ್ಕನೇ ದಿನಕ್ಕೆ ಕಾಲಿಟ್ಟಿದೆ. ಮುಷ್ಕರದಿಂದಾಗಿ ಬಸ್ ಸಂಚಾರ ರಾಜ್ಯದಲ್ಲಿ ವಿರಳವಾಗಿದೆ. ಅಲ್ಲಲ್ಲಿ ಒಡ್ಡಿಗೆ ಮೂರು ಕಾಳು ಎಂಬಂತೆ ಸಾರಿಗೆ ಬಸ್ ಗಳು ಸಂಚಾರ ನಡೆಸುತ್ತಿವೆ. ಇಂದು 11 ಗಂಟೆಯವರೆಗೆ ರಾಜ್ಯಾಧ್ಯಂತ ಎಲ್ಲಾ ವಿಭಾಗಗಳಿಂದಲೂ 341 ಬಸ್ ಗಳು ಸಂಚಾರ ಆರಂಭಿಸಿರುವುದಾಗಿ ಸಾರಿಗೆ ನಿಗಮ ಮಾಹಿತಿ ಮಾಹಿತಿ ನೀಡಿದೆ. ಈ ಕುರಿತಂತೆ ಮಾಹಿತಿ ನೀಡಿರುವ ಸಾರಿಗೆ ನಿಗಮವೂ 11 ಗಂಟೆಯವರೆಗೆ ಕೆ ಎಸ್ ಆರ್ ಟಿ ಸಿ ಯಿಂದ 155, ಬಿಎಂಟಿಸಿಯಿಂದ 137, ಎನ್ ಇ ಕೆ ಎಸ್ ಆರ್ ಟಿ ಸಿಯ 219 ಬಸ್ ಗಳು, ಎನ್ ಡಬ್ಯ್ಲೂ ಕೆ ಎಸ್ ಆರ್ ಟಿ ಸಿಯಿಂದ 159 ಬಸ್ ಗಳು ಸೇರಿದಂತೆ ಒಟ್ಟು 670 ಬಸ್ ಗಳು ರಾಜ್ಯಾಧ್ಯಂತ ಸಂಚಾರ ಆರಂಭಿಸಿರಿವುದಾಗಿ ತಿಳಿಸಿದೆ.